《答游宗振时闻有松江之行》
明代·卢龙云

一从绾绶出枫宸，十载焦劳任积薪。见尔昂藏知国士，怜余飘泊滞孤臣。

方看赵邸归长铗，又向吴江忆细鳞。闻道云间推二陆，此行端称和歌人。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。